**I.Dr. Seregélyes István 24 órás úszógála**

**Versenykiírás**

2024-ben, első alkalommal kerül megrendezésre a **Dr. Seregélyes István emlékére** szervezett **24 órás jótékonysági úszógála**, a Koraszülöttmentő és Gyermekintenzív Alapítvány közreműködésével.

**Helyszíne:** Zalaegerszegi Sport- és Tanuszoda (Zalaegerszeg, Mártírok útja 78.)

**Időpontja:** 2024.január 27. (szombat) 12:00 órától – január 28. (vasárnap) 12:00 óráig

**Megnyitó időpontja:** 2024.01.27. (szombat) 11:15

Az esemény egy barátságos sportrendezvény, amelynek célja az egészséges életmód és az úszó sport népszerűsítése, valamint a csapatszellem és a közösségi érzés erősítése.

**A részvétel feltételei:**

* A versenyen bárki részt vehet korra és nemre való tekintet nélkül
* Legalább 16 főből álló csapatok indulhatnak
* A rendezvény során a csapatok 24 órán keresztül úsznak úszásnem megkötése nélkül
* Csapatonként 1 főnek mindig a medencében kell úsznia
* Női-férfi versenyzők egy csapatban indulhatnak
* A nevezés csak a nevezési lap elküldésével és a nevezési díj befizetésével válik véglegessé!
	+ Nevezési határidőig kérjük megküldeni a csapatnévsort, az alábbi e-mailcímre: pataki38@gmail.com
	+ Nevezési díj átutalása az alábbi bankszámlára:

OTP Bank- 11749008-20181978- 00000000

IBAN: HU32 1174 9008 2018 1978 0000 0000
**Megjegyzésként kérjük feltüntetni „I.Dr. Seregélyes István 24 órás úszógála” és a csapat nevét**

**Nevezési határidő: 2023. december 30.**

**Részvételi díj:** 5.000 Ft/fő, ami magában foglal egy emlékpólót és kétszeri étkezést (vacsora, reggeli)

Egyetemi, főiskolai, középiskolai valamint amatőr csapatok nevezését is várjuk.

Az éjszakai pihenés, alvási lehetőség a medence terében biztosított. Szállást kérésre, térítés ellenében biztosítunk.

Az első helyezést a 24 óra alatt legtöbb távot teljesítő csapat érdemli ki.

Díjazás: emlékserleg, érem és oklevél

Rendező: a Koraszülöttmentő és Gyermekintenzív Alapítvány
**Szervezésért felelős: Pataki János** (8900 Zalaegerszeg, Mező u 44.)

E-mail cím: pataki38@gmail.com
Tel.: +36 20 212 2331

**Versenyszabályzat:**

* Úszás közben segédeszköz, mint pl. uszony vagy kéz ellenállás, stb… nem vehető igénybe.
* Úszósapka viselete kötelező!
* Rajt: 2024.01.27. szombat, 12:00.
* Egy csapatnak, egy időben, egyszerre csak egy tagja úszhat.
* Indulni a csapat számára kijelölt sávban lehet, a medence hosszanti végeinél, rajtkőről vagy a vízből. Más csapatok akadályozása nem megengedett.
* Az úszásnemre nincs kikötés, tetszőleges stílusban lehet úszni, az úszásnemeket tetszőlegesen lehet váltogatni.
* Mind a vízből, mind pedig a rajtkőről történő induláskor meg kell várni, míg a váltandó csapattag beér, azaz megérinti a váltás helyénél a falat.
* Az oldalt történő kimászás engedélyezett, azonban más csapatok sávjait csak akkor lehet keresztezni, ha ott épp nem úszik senki, ha ez nem akadályozza a többi versenyzőt.
* A verseny vége: 2024.január 28. vasárnap, 12:00.
* A csapatkapitányok a verseny előtt 1,5 órával szíveskedjenek jelentkezni a versenybíróság elnökénél, Pataki Jánosnál (Pacalnál)
* A verseny idején versenybírók számlálnak.
* Minden versenyző kétszeri étkezésre jogosult.
* Az uszoda egész területén légy sportszerű!
* Üveget, üvegpoharat a rendezvényre behozni tilos!
* Alkoholfogyasztást és dohányzást a rendezvény területén kerüljük!
* Az értéktárgyakért a rendezőség nem vállal felelősséget!
* Elfogadja, hogy a nevezési adatlap pontatlan kitöltéséből, a nevezés során helytelen adatok megadásából adódó problémákért a rendezők nem vállalnak felelősséget.

**A versenyt követően egy újabb kihívás venné kezdetét: ”A leggyorsabb” címért**

Szabályai:

* Minden csapat 1 hölgy és 1 férfi versenyzőt nevezhet nemenként egy-egy futamba.
* Verseny távja 100 m (két hossz).
* A két futam győztese vívja meg a végső küzdelmet az elsőbbségért.
* A rajt előtt sorshúzással döntünk, hogy ki melyik futamba és melyik pályáról indulhat.
* Egy függetlenített, célbíró fogja eldönteni a beérkezés sorrendjét.

**A rendezvényen mindenki saját felelősségére vesz részt, a szervezők és rendezők a verseny során esetlegesen fellépő sérülésekért, balesetekért, illetve anyagi kárért felelősséggel nem tartoznak, a versenyen részt vevők velük szemben semmiféle jogi követeléssel nem élhetnek.**

**A nevezők elfogadják, hogy a sporteseményről készült film-, és képanyagokon, valamint azok reklámcélú felhasználásában szerepelhetek, ellenszolgáltatást ezért nem kérnek.**

A rendező fenntartja a versenykiírás megváltoztatásának jogát.

**Minden érdeklődőt szeretettel várunk!**